stanford-oval/wikipedia huggingface dataset:
ชาญชัย ปทุมารักษ์

| ชาญชัย ปทุมารักษ์ม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 18 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
 
ข้อมูลส่วนบุคคล
เกิด: 11 เมษายน พ.ศ. 2479 อำเภอเมืองนครปฐม จังหวัดนครปฐม
เสียชีวิต: 6 เมษายน พ.ศ. 2555 (75 ปี)
คู่สมรส: ผจงจิตต์ ปทุมารักษ์

ชาญชัย ปทุมารักษ์ (11 เมษายน พ.ศ. 2479 – 6 เมษายน พ.ศ. 2555) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดนครปฐม 9 สมัย
ประวัติ

ชาญชัย ปทุมารักษ์ เกิดเมื่อวันที่ 11 เมษายน พ.ศ. 2479 เป็นบุตรของนายบุญ กับนางหมุยเฮียง ปทุมารักษ์ สำเร็จการศึกษาปริญญาตรี ครุศาสตรบัณฑิต มหาวิทยาลัยราชภัฏนครปฐม ปริญญาโท ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง  สมรสกับนางผจงจิตต์ ปทุมารักษ์ มีบุตร-ธิดา 4 คน
งานการเมือง

ชาญชัยเคยเป็นสมาชิกสภาจังหวัดนครปฐม ระหว่างปี 2518 ถึง 2526 ก่อนที่จะลงเลือกตั้งสมาชิกสภาผู้แทนราษฎรครั้งแรกใน พ.ศ. 2526 และได้รับเลือกติดต่อกันรวม 9 ครั้ง
ต่อมาเขาถูกตัดสิทธิ์ทางการเมือง 5 ปี เนื่องจากเป็นกรรมการบริหารพรรคไทยรักไทย
งานการเมือง > สมาชิกสภาผู้แทนราษฎร

ชาญชัย ปทุมารักษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครปฐม สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครปฐม สังกัดพรรคไทยรักไทย
ถึงแก่อนิจกรรม

ชาญชัย ปทุมารักษ์ เสียชีวิตด้วยเนื่องจากไขกระดูกสร้างเม็ดเลือดผิดปกติ เมื่อวันที่ 6 เมษายน พ.ศ. 2555 สิริอายุรวม 75 ปี  มีพิธีพระราชทานเพลิงศพเมื่อวันที่ 16 กันยายน พ.ศ. 2555 ณ วัดมกุฏกษัตริยารามราชวรวิหาร
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2523 –  เหรียญลูกเสือสดุดี ชั้นที่ 1
สมพัฒน์ แก้วพิจิตร

| สมพัฒน์ แก้วพิจิตรม> ว.ม., ป.ช. |
| --- | --- |


รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 6 กุมภาพันธ์ – 24 กันยายน พ.ศ. 2551
นายกรัฐมนตรี: สมัคร สุนทรเวช
ก่อนหน้า: รุ่งเรือง อิศรางกูร ณ อยุธยา
ดำรงตำแหน่ง 24 กันยายน – 9 ธันวาคม พ.ศ. 2551
นายกรัฐมนตรี: สมชาย วงศ์สวัสดิ์
ถัดไป: ชาติชาย พุคยาภรณ์
 
ข้อมูลส่วนบุคคล
เกิด: 22 พฤศจิกายน พ.ศ. 2504 อำเภอเมืองนครปฐม จังหวัดนครปฐม
เสียชีวิต: 19 มกราคม พ.ศ. 2556 (51 ปี) อำเภอเมืองเชียงใหม่ จังหวัดเชียงใหม่
ศาสนา: พุทธ
พรรคการเมือง: ชาติไทย (2541–2551)
คู่สมรส: นางกนกวลี แก้วพิจิตร
ลายมือชื่อ: 

นายสมพัฒน์ แก้วพิจิตร (22 พฤศจิกายน พ.ศ. 2504 - 19 มกราคม พ.ศ. 2556) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลสมัคร สุนทรเวช และรัฐบาลสมชาย วงศ์สวัสดิ์ และอดีตสมาชิกสภาผู้แทนราษฎรจังหวัดนครปฐม สังกัดพรรคชาติไทย
นายสมพัฒน์ เป็นพี่ชายของ พันโท สินธพ แก้วพิจิตร สมาชิกสภาผู้แทนราษฎรจังหวัดนครปฐม
ประวัติ

นายสมพัฒน์ แก้วพิจิตร เป็นชาวตำบลพระปฐมเจดีย์ อำเภอเมือง จังหวัดนครปฐม สำเร็จการศึกษาจากโรงเรียนสวนกุหลาบวิทยาลัย จากนั้นเข้าศึกษาต่อในระดับปริญญาตรี สาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ และระดับปริญญาโท สาขาการบริหารธุรกิจ (M.BA.) จากมหาวิทยาลัยแซมฟอร์ด ประเทศสหรัฐอเมริกา
ด้านครอบครัวสมรสกับนางกนกวลี แก้วพิจิตร มีบุตร 3 คน
การทำงาน

นายสมพัฒน์ แก้วพิจิตร เริ่มทำงานเป็นผู้จัดการโรงแรมเวล ในจังหวัดนครปฐม จากนั้นจึงเริ่มมีกิจการของตนเองคือ บริษัท ดาวอรพรรณ จำกัด บริษัท สหพัฒนพันธุ์ จำกัด และบริษัท สหอรพรรณ จำกัด ต่อมาจึงได้ลงสมัครรับเลือกตั้งเป็นสมาชิกสภาผู้แทนราษฎร จังหวัดนครปฐม สังกัดพรรคชาติไทย ในการเลือกตั้ง พ.ศ. 2538 และได้รับตำแหน่งผู้ช่วยเลขานุการรัฐมนตรีว่าการกระทรวงศึกษาธิการ ในปี พ.ศ. 2538 และตำแหน่งเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2541 - พ.ศ. 2543
ต่อมาได้รับตำแหน่งรัฐมนตรีครั้งแรกในรัฐบาลสมัคร สุนทรเวช ในตำแหน่งรัฐมนตรีช่วยว่าการกระทรวงเกษตรและสหกรณ์ และพ้นจากตำแหน่งเมื่อคณะรัฐมนตรีคณะดังกล่าวสิ้นสภาพเนื่องจากศาลรัฐธรรมนูญวินิจฉัยให้สมัคร สุนทรเวช นายกรัฐมนตรี พ้นสภาพ แต่สมพัฒน์ แก้วพิจิตร ยังคงได้รับมอบหมายให้ทำหน้าที่เดิมในคณะรัฐมนตรีคณะต่อมา ซึ่งนำโดยสมชาย วงศ์สวัสดิ์
ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย
ถึงแก่อนิจกรรม

สมพัฒน์ แก้วพิจิตร ถึงแก่อนิจกรรมด้วยอาการไขมันอุดตันเส้นเลือดหัวใจ เมื่อวันที่ 19 มกราคม พ.ศ. 2556 ที่ห้องพักในโรงแรมเชียงใหม่ภูคำ จังหวัดเชียงใหม่ ในระหว่างที่นายสมพัฒน์ ได้นำคณะองค์กรปกครองส่วนท้องถิ่นจากจังหวัดนครปฐม ศึกษาดูงานที่จังหวัดเชียงใหม่ พิธีพระราชทานเพลิงศพเมื่อวันที่ 27 มกราคม พ.ศ. 2556 ณ วัดพระงาม
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
สุธาชัย ยิ้มประเสริฐ

| รองศาสตราจารย์ สุธาชัย ยิ้มประเสริฐ ป> ช., ป.ม. |
| --- | --- |

เกิด: สุธาชัย ยิ้มประเสริฐ 28 เมษายน พ.ศ. 2499 จังหวัดนครปฐม ประเทศไทย
เสียชีวิต: 27 กันยายน พ.ศ. 2560 (61 ปี) กรุงเทพมหานคร ประเทศไทย
สัญชาติ: ไทย
อาชีพ: อาจารย์ นักวิชาการ
องค์การ: คณะอักษรศาสตร์ จุฬาลงกรณ์มหาวิทยาลัย
ขบวนการ: แนวร่วมประชาธิปไตยต่อต้านเผด็จการแห่งชาติ
คู่สมรส: ศ.บาหยัน อิ่มสำราญ
รองศาสตราจารย์ ดร.สุธาชัย ยิ้มประเสริฐ (28 เมษายน พ.ศ. 2499 – 27 กันยายน พ.ศ. 2560) คือ อดีตนักวิชาการทางด้านประวัติศาสตร์ไทยสมัยใหม่ อดีตรองศาสตราจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย
การทำงาน

รศ.ดร.สุธาชัย มีผลงานวิจัยและผลงานด้านหนังสือ ส่วนมากเกี่ยวข้องกับประวัติศาสตร์การเมืองไทยหลายเรื่อง โดยเฉพาะเรื่องที่เกี่ยวกับเหตุการณ์ 6 ตุลา ซึ่งตีพิมพ์อยู่ในหนังสือชื่อ อาชญากรรมรัฐในวิกฤตการณ์ของการเปลี่ยนแปลง โดย ใจ อึ๊งภากรณ์ เป็นบรรณาธิการ และที่ได้รับการตีพิมพ์ล่าสุด คือ เรื่อง แผนชิงชาติไทย พิมพ์ครั้งที่ 3 พ.ศ. 2553 ซึ่งเป็นเรื่องสมัยคณะรัฐประหาร 2490 และ หนังสือเรื่อง สายธารประวัติศาสตร์ประชาธิปไตย เป็นเรื่องประวัติศาสตร์ไทยสมัยใหม่ นอกจากนี้ ยังเขียนเรื่อง อีกฟากหนึ่งของยุโรป เป็นหนังสือว่าด้วย ประวัติศาสตร์สมัยใหม่ของยุโรปตะวันออก
เขียน บทนำ หนังสือเรื่อง หลังไมล์ดาวแดง และ สู่สมรภูมิแนวหน้า ของ เหมือนฝัน เรื่อง หลัง 6 ตุลาฯ ของ ธิกานต์ ศรีนารา เรื่อง เบนาซีร์ บุตโต หญิงแกร่งแห่งตะวันออก แปลโดย อรวรรณ นารากุล เรื่อง จีนเป็ง ประวัติศาสตร์คู่ขนาน เรื่องเล่าเลขาธิการพรรคคอมมิวนิสต์มลายา แปลโดย ธันรวี
เคยเป็นอาจารย์ประจำที่ภาควิชาพื้นฐาน คณะศิลปศาสตร์ มหาวิทยาลัยรังสิตระยะหนึ่ง ต่อมามีตำแหน่งทางวิชาการเป็นรองศาสตราจารย์เปรียบเทียบระดับ 9 ของ คณะอักษรศาสตร์ จุฬาลงกรณ์มหาวิทยาลัย
ชีวิตส่วนตัว สมรสกับ ศ.บาหยัน อิ่มสำราญ ภรรยาซึ่งเป็นอาจารย์ประจำคณะอักษรศาสตร์ มหาวิทยาลัยศิลปากร และสนิทสนมกับทางกลุ่มผู้สนับสนุนแนวร่วมประชาธิปไตยต่อต้านเผด็จการแห่งชาติหลายคน เช่น นพ.เหวง โตจิราการ, จรัล ดิษฐาอภิชัย, สุนัย จุลพงศธร, อดิศร เพียงเกษ, วิสา คัญทัพ, สุรชัย ด่านวัฒนานุสรณ์ และ รศ.ดร.พิชิต ลิขิตกิจสมบูรณ์ เป็นต้น และร่วมในทีมงานวิชาการของธิดา ถาวรเศรษฐ์ ผู้ประสานงาน นปช. รุ่นใหม่ จึงถือว่าเป็นหนึ่งในนักวิชาการฝ่ายเสื้อแดง โดยมีผู้ร่วมงานวิชาการเช่น ผศ.ดร.สุดา รังกุพันธุ์ รศ.ดร.สุดสงวน สุธีสร
ผลงานล่าสุด เมื่อ พ.ศ. 2558 คือ บันทึกเชิงนวนิยาย เรื่อง "น้ำป่า" ซึ่งเล่าเรื่องการต่อสู้ของนักศึกษาที่เขตงานสุราษฎร์ธานี เมื่อ พ.ศ. 2520
บทบาททางการเมือง

ในช่วงเหตุการณ์วิกฤตการณ์การเมืองในประเทศไทย พ.ศ. 2548-2554 ผศ.ดร.สุธาชัย เป็นหนึ่งในนักวิชาการที่ไม่เห็นด้วยกับการรัฐประหารเมื่อวันที่ 19 กันยายน พ.ศ. 2549 และมีความเห็นตรงกับกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) รวมทั้งสนับสนุนการเคลื่อนไหวและขึ้นเวทีปราศรัย อีกทั้งยังเป็นผู้ที่ขอประกันตัว นางสาวดารณี ชาญเชิงศิลปกุล หรือ ดา ตอร์ปิโด ผู้ต้องหาถูกจำคุกในข้อหาหมิ่นพระบรมเดชานุภาพ เมื่อ พ.ศ. 2551 ต่อมา รศ.ดร.สุธาชัยก็ได้กลายเป็นหนึ่งในนักวิชาการที่รณรงค์ให้ยกเลิก มาตรา 112
และหลังการยุติการชุมนุมของ นปช. พ.ศ. 2553 รศ.ดร.สุธาชัยถูกควบคุมไปที่ค่ายอดิศร ศูนย์การทหารม้า จังหวัดสระบุรี พร้อมกับนายสมยศ พฤกษาเกษมสุข แกนนำกลุ่ม 24 มิถุนาประชาธิปไตยและบรรณาธิการหนังสือพิมพ์เสียงทักษิณ ด้วย ในข้อหาจัดการชุมนุมทางการเมือง ซึ่งผิดต่อพระราชกำหนดบริหารราชการในสถานการณ์ฉุกเฉิน (พรก.ฉุกเฉิน) ตามที่รัฐบาลได้ประกาศไว้ก่อนหน้านี้ ต่อมา ได้รับการปล่อยตัว และถูกดำเนินคดีข้อหาชุมนุมทางการเมืองเกิน 5 คน
นอกจากนี้ ในเดือนพฤษภาคม พ.ศ. 2553 ยังได้ยื่นฟ้องต่อ นายอภิสิทธิ์ เวชชาชีวะ เป็นจำเลยที่ 1 นายสุเทพ เทือกสุบรรณ เป็นจำเลยที่ 2 และ พ.อ.สรรเสริญ แก้วกำเนิด เป็นจำเลยที่ 3 ในคดี ผังล้มเจ้า ซึ่ง ศอฉ.สร้างขึ้น ผลของคดีนำมาซึ่งการยอมความในเดือนมีนาคม พ.ศ. 2554 โดย พ.อ.สรรเสริญยอมรับว่า ข้อหาล้มเจ้า ตั้งขึ้นมาจากความเชื่อที่ว่า ขบวนการล้มเจ้ามีจริง ส่วนบุคคลที่ปรากฏชื่อในผัง ก็ไม่จำเป็นว่าจะต้องอยู่ในขบวนการล้มเจ้า เพียงแต่แสดงให้เห็นความสัมพันธ์ระหว่างบุคคลเท่านั้น
หลังจากการรัฐประหาร 22 พฤษภาคม พ.ศ. 2557 ถูกเรียกให้ไปรายงานตัวด้วยคำสั่งที่ 44/2557 ของ คณะรักษาความสงบแห่งชาติ ให้เข้ารายงานตัวในวันที่ 3 มิถุนายน พ.ศ. 2557 แต่ไม่ได้ถูกควบคุมตัวแต่อย่างใด
ถึงแก่อนิจกรรม

สุธาชัยถึงแก่อนิจกรรมอย่างสงบเมื่อวันที่ 27 กันยายน พ.ศ. 2560 ที่โรงพยาบาลจุฬาลงกรณ์ กรุงเทพมหานคร
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
นนทพร ธีระวัฒนสุข

| นนทพร ธีระวัฒนสุข |
| --- | --- |
นนทพร ธีระวัฒนสุข
สารนิเทศภูมิหลัง
เกิด: 20 เมษายน พ.ศ. 2530 (37 ปี) นนทพร ธีระวัฒนสุข
คู่สมรส: นายแพทย์นพรัตน์ รัตนวราห (2559; เลิกรา)
อาชีพ: นักแสดงอิสระ, นางแบบ, พิธีกร, ผลิตสื่อโฆษณา, blogger
ปีที่แสดง: พ.ศ. 2555–ปัจจุบัน
ผลงานเด่น: นุ่มนิ่ม-สถานีบานฉ่ำ   พิ้งกี้-ลูกหนี้ที่รัก
นนทพร ธีระวัฒนสุข ชื่อเล่น นนท์ หรือรู้จักกันในชื่อ หญิงแย้ เกิดเมื่อวันที่ 20 เมษายน พ.ศ. 2530 เป็นชาวจังหวัดนครปฐมตั้งแต่กำเนิด นนทพรเป็นสาวที่มีความมั่นใจในตัวเองมากเพราะเธอสูง 168 เซนติเมตร หนัก 47 กิโลกรัม สัดส่วน 32-23-33 เธอจึงเริ่มเข้าวงการจากการถ่ายโฆษณา TVC SmoothE White Baby Face Cream 2007 จนได้ก้าวเข้าสู่การประกวด มิสไทยแลนด์ยูนิเวิร์ส 2552 โดยทำได้ดีที่สุดคือผ่านรอบ 44 คนสุดท้าย แล้วผันตัวไปเป็นพริตตี้เงินล้าน เธอเป็นที่รู้จักกันในโลกโซเชียลมีเดีย แล้วเธอเริ่มมีชื่อเสียงมากเมื่อมีรายการทีวีสัมภาษณ์เธอเรื่องศัลยกรรมทำให้เธอเป็นที่รู้จักกันในวงกว้างมากขี้น จนทำให้มีงานถ่ายแบบ โฆษณา และงานแสดงติดต่อเข้ามาเป็นจำนวนมาก[ต้องการอ้างอิง]
ประวัติ

นนทพร สำเร็จการศึกษาชั้นมัธยมศึกษาตอนปลายจาก โรงเรียนสิรินธรราชวิทยาลัย ปัจจุบันสำเร็จการศึกษาระดับปริญญาตรี คณะอักษรศาสตร์ มหาวิทยาลัยศิลปากร วิชาเอกภาษาอังกฤษ วิชาโทประวัติศาสตร์ เกียรตินิยม (3.63) ระดับปริญญาโท บริหารธุรกิจ หลักสูตรนานาชาติ Stamford International University (3.73) และระดับปริญญาเอก คณะรัฐศาสตร์ สาขาวิชารัฐประศาสนศาสตร์ มหาวิทยาลัยกรุงเทพธนบุรี
ชีวิตส่วนตัว

วันที่ 17 มกราคม พ.ศ. 2559 ณ โรงแรม แกรนด์ ไฮแอท เอราวัณ ได้มีพิธีหมั้นระหว่างนนทพร กับ นายแพทย์นพรัตน์ รัตนวราห หรือ หมอสอง เจ้าของโรงพยาบาลศัลยกรรมตกแต่งนพรัตน์ แฟนหนุ่มที่คบหาดูใจกันมากว่า 9 ปี และ มีอายุห่างกันถึง 15 ปี ท่ามกลางบรรดาญาติมิตร รวมถึงเพื่อนพ้องทั้งในและนอกวงการ อาทิ นิวเคลียร์-หรรษา จึงวิวัฒนวงศ์, เนย-วรัฐฐา อิมราพร, แจม-ชรัฐฐา อิมราพร, ซาร่า แบล็ทเลอร์, จุ๊-จุฑามาศ ปลั่งสุชน และอีกมากมาย มาร่วมเป็นสักขีพยานและแสดงความยินดีกันอย่างคับคั่ง โดยมีพิธีสงฆ์และถวายสังฆทานในช่วงเช้า และถือฤกษ์มงคลเริ่มขบวนแห่ขันหมากในเวลา 08.29 น. ซึ่งขบวนแห่ขันหมากเป็นไปอย่างคึกคัก ตามด้วยพิธีสวมแหวนในเวลา 08.59 น. สำหรับสินสอดทองหมั้นรวมมูลค่ากว่า 30 ล้านบาท ประกอบด้วย แหวนเพชร 4 กะรัต เครื่องเพชร 22 กะรัต ทองคำ 2 กิโลกรัม เช็คเงินสด 20,000,000 บาท และเงินสด 2,000,000 บาท นอกจากนี้ยังมีเรือนหอมูลค่ากว่า 100,000,000 บาท ทั้งคู่จะมีกำหนดจัดพิธีฉลองมงคลสมรส ในวันที่ 14 กุมภาพันธ์ 2559 ซึ่งเป็นวันครบรอบ 1 ปีที่ฝ่ายชายขอเจ้าสาวแต่งงานที่ขั้วโลกใต้
ต่อมา วันที่ 10 พฤษภาคม พ.ศ. 2559 หญิงแย้ได้แถลงข่าวต่อสื่อมวลชนได้รับทราบ ว่าทั้งคู่ได้เลิกรากันหลังวิวาห์เพียงแค่ 3 เดือน โดยให้เหตุผลกับสื่อว่า ทัศนคติที่ไม่ตรงกันบวกกับหญิงแย้ไม่พร้อมที่จะแต่งงานตั้งแต่แรกอยู่แล้วและการเลิกรากันไม่เกี่ยวข้องกับสินสมรสแต่ประการใด ,
ผลงาน > ละคร

| ปีการแสดง | เรื่อง | รับบท | ออกอากาศ | หมายเหตุ |
| --- | --- | --- | --- | --- |
| 2554 | สถานีบานฉ่ำ | นุ่มนิ่ม | ช่อง 3 |  |
| 2557 | ลูกหนี้ที่รัก | วรุณพร (พิ้งกี้ / พริ้ง) | ช่อง 3 |  |
| 2557 | บันทึกกรรม ตอน ที่นี่มีผีมั๊ย | จอย | ช่อง 3 |  |
| 2558 | ปาฏิหาริย์รักข้ามขอบฟ้า | ตรีดาว | ช่อง 3 |  |
| 2559 | เพียงชายคนนี้ไม่ใช่ผู้วิเศษ | หนูอิ่ม | ช่อง 3 |  |
| 2561 | ดวงใจในไฟหนาว | แตงโม | ช่อง 3 |  |
| 2561 | ด้วยแรงอธิษฐาน | บงกช | ช่อง 3 |  |
ผลงาน > ละครชุด

| ปีการแสดง | เรื่อง | รับบท | ออกอากาศ | หมายเหตุ |
| --- | --- | --- | --- | --- |
| 2558 | เรื่องสยอง ผองเพื่อน ตอนที่ 9 เพื่อนใหม่ | เอมอร (อร) | ช่อง 5 |  |
ผลงาน > มิวสิควิดิโอ

| ปีการแสดง | เพลง | ศิลปิน |
| --- | --- | --- |
| 2550 | แก้เหงาให้ไหม | ปวีณ์สุดา จันทร์เกษ หรือ เมย์ เดอะสตาร์ 4 |
| 2550 | ไม่เกลียดแต่ไม่กลับ | ztudiotomo |
| 2551 | เรื่องรัก | ztudiotomo |
| 2554 | พระเอกตัวจริง | Daddy Dog |
| 2554 | ไม่เกลียดแต่ไม่กลับ | Daddy Dog |
| 2554 | แย้ลงรู | หญิงแย้ |
| 2558 | แซ้บฟ้อ | หญิงแย้ , 3.50 บาท Feat.แจ๊ส ชวนชื่น , โก๊ะตี๋ , เน วัดดาว , เก่ง ลายพราง |
ผลงาน > โฆษณา

| ปีการแสดง | ผลงาน | ชื่อผลงาน |
| --- | --- | --- |
| 2551 | โฆษณา | Smooth E White Baby Face Cream |
| 2551 | โฆษณา | มหกรรมสินค้าราคาถูก ของกระทรวงการคลัง 2551 |
| 2551 | โฆษณาทางอินเทอร์เน็ต | มหาวิทยาลัยหอการค้าไทย 2551 |
| 2552 | โฆษณา | TrueMove ร่วมกับห้างแว่นของคุณ เมทะนี บูรณะศิริ |
| 2555 | พรีเซ็นเตอร์ | ครีมทาผิวเลล่า |
| 2556 | โฆษณา | ครีมบำรุงผิววาสลีน เป็นตัวหลักคู่กับ ดีเจต้นหอม ศกุนตลา เทียนไพโรจน์ |
| 2556 | โฆษณา | บะหมี่กึ่งสำเร็จรูปมาม่าเส้นหมี่น้ำใส |
ผลงาน > พิธีกร

รายการ RoomMate
รายการ Oops TV (ช่อง 5)
รายการ Fashion บันลือโลก ช่อง จีเอ็มเอ็ม แชนแนล คู่กับ แม่บ้านมีหนวด
รายการ Everything Jinglebell ช่อง 9
แหล่งข้อมูลอื่น

ยูทูป หญิงแย้
อินสตาแกรม หญิงแย้
facebook
ประเทศไทยใน พ.ศ. 2546

เหตุการณ์ที่เกิดขึ้นใน พ.ศ. 2546 (ค.ศ. 2003) ในประเทศไทย เป็นปีที่ 222 แห่งกรุงรัตนโกสินทร์ และเป็นปีที่ 58 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี: ทักษิณ ชินวัตร (ไทยรักไทย)
สภาผู้แทนราษฎร: ชุดที่ 21
ประธานสภาผู้แทนราษฎร: อุทัย พิมพ์ใจชน (ไทยรักไทย)
วุฒิสภา: ชุดที่ 8
ประธานวุฒิสภา: มนูญกฤต รูปขจร (สรรหา)
ประธานศาลฎีกา:  อรรถนิติ ดิษฐอำนาจ
เหตุการณ์ > มกราคม

29 มกราคม – รัฐบาลส่งเครื่องบินลำเลียงซี-130 ไปรับคนไทยกว่า 500 คนกลับประเทศ ปิดด่านชายแดน และลดระดับความสัมพันธ์ทางการทูตหลังเกิดเหตุจลาจลในพนมเปญ พ.ศ. 2546
เหตุการณ์ > พฤษภาคม

6 พฤษภาคม – พระราชพิธีฉลองพระชนมายุ 80 พรรษา 6 พฤษภาคม 2546
22 พฤษภาคม – สภาผู้แทนราษฎร ลงมติให้วันที่ 14 ตุลาคม เป็นวันประชาธิปไตยแห่งชาติ
เหตุการณ์ > มิถุนายน

6 มิถุนายน – เหตุยิงกันในโรงเรียนปากพนัง นักเรียนชายอายุ 17 ปีใช้อาวุธปืนสังหารเพื่อนสองรายที่โรงเรียนปากพนัง
เหตุการณ์ > สิงหาคม

4 สิงหาคม – ภราดร ศรีชาพันธุ์ นักเทนนิสอันดับ 1 ของทวีปเอเชีย ทำผลงานดีที่สุดในชีวิตด้วยการขึ้นเป็นมืออันดับ 9 ของโลก
เหตุการณ์ > กันยายน

20 กันยายน – วันคล้ายวันพระบรมราชสมภพ พระบาทสมเด็จพระจุลจอมเกล้าเจ้าอยู่หัว ครบ 150 ปี
เหตุการณ์ > ธันวาคม

31 ธันวาคม – ดัชนีตลาดหลักทรัพย์แห่งประเทศไทย ทำสถิติเพิ่มขึ้นสูงสุดในโลกเมื่อเทียบกับปีก่อน (+116%)
ผู้เกิด > มกราคม

14 มกราคม – มาริลิน เคท การ์ดเนอร์ นักแสดง
20 มกราคม – ณปภัช วรพฤทธานนท์ นักร้อง
ผู้เกิด > กุมภาพันธ์

5 กุมภาพันธ์ – อิงครัต ดำรงค์ศักดิ์กุล นักแสดง
19 กุมภาพันธ์ – วีริณฐ์ศรา ตั้งกิจสุวานิช นักแสดง
20 กุมภาพันธ์ – อาฒยา ฐิติกุล นักกอล์ฟ
ผู้เกิด > เมษายน

24 เมษายน – แทนตะวัน ทัดเดโอ มายอลิ แม็คจิโอลิ นักแสดง
ผู้เกิด > มิถุนายน

9 มิถุนายน – จักรภัทร วรรธนะสิน นักร้อง
ผู้เกิด > กรกฎาคม

5 กรกฎาคม – ภูวินทร์ ตั้งศักดิ์ยืน นักแสดง
ผู้เกิด > ตุลาคม

20 ตุลาคม – แพทริค ณัฐวรรธ์ ฟิงค์เลอร์ นักแสดง
ผู้เกิด > พฤศจิกายน

17 พฤศจิกายน – นภัสธนันท์ นิมจิรวัฒน์ นักแสดง
20 พฤศจิกายน – ชรินพร เงินเจริญ นักแสดง
ผู้เกิด > ธันวาคม

27 ธันวาคม – เทศน์ เฮนรี ไมรอน นักแสดง
ผู้เสียชีวิต > มกราคม

15 มกราคม
เจ้าสุคันธา ณ เชียงใหม่ (ประสูติ พ.ศ. 2453)
สมศักดิ์ ศรีวุฒิชาญ นักการข่าว (เกิด พ.ศ. 2489)
30 มกราคม – ศิริ ศิริจินดา นักแสดง (เกิด พ.ศ. 2466)
ผู้เสียชีวิต > กุมภาพันธ์

20 กุมภาพันธ์ – พระเจ้าวรวงศ์เธอ พระองค์เจ้าสุทธวงษวิจิตร (ประสูติ พ.ศ. 2450)
ผู้เสียชีวิต > มีนาคม

3 มีนาคม – หม่อมหลวงประพันธ์ สนิทวงศ์ นักดนตรี (เกิด พ.ศ. 2462)
ผู้เสียชีวิต > เมษายน

4 เมษายน – คำพูน บุญทวี ศิลปินแห่งชาติ (เกิด พ.ศ. 2471)
10 เมษายน – พระวรวงศ์เธอ พระองค์เจ้าสุขุมาภินันท์ (ประสูติ พ.ศ. 2466)
19 เมษายน – บุญชง วีสมหมาย อดีตเลขาธิการนายกรัฐมนตรี (เกิด พ.ศ. 2474)
ผู้เสียชีวิต > พฤษภาคม

3 พฤษภาคม – บัณฑิตย์ เดชกุญชร นักร้อง (เกิด พ.ศ. 2520)
14 พฤษภาคม – เจ้าบุษบง ณ ลำปาง (ประสูติ พ.ศ. 2456)
23 พฤษภาคม – หม่อมเจ้านรรยราช สวัสดิวัตน์ (ประสูติ พ.ศ. 2470)
ผู้เสียชีวิต > มิถุนายน

2 มิถุนายน – ไพโรจน์ เครือรัตน์ นักการเมือง (เกิด พ.ศ. 2466)
16 มิถุนายน – ชาลี เอี่ยมกระสินธุ์ นักเขียน (เกิด พ.ศ. 2461)
ผู้เสียชีวิต > สิงหาคม

22 สิงหาคม – เขตต์อรัญ เลิศพิพัฒน์ นักดนตรี (เกิด พ.ศ. 2491)
29 สิงหาคม – จำเริญ ทรงกิตรัตน์ นักมวยสากล (เกิด พ.ศ. 2471)
ผู้เสียชีวิต > กันยายน

10 กันยายน – ประจักษ์ สว่างจิตร นักการเมือง (เกิด พ.ศ. 2480)
ผู้เสียชีวิต > ตุลาคม

6 ตุลาคม – พูนเพิ่ม ไกรฤกษ์ อดีตเลขาธิการพระราชวัง (เกิด พ.ศ. 2465)
29 ตุลาคม – หม่อมอุบล ยุคล ณ อยุธยา (เกิด พ.ศ. 2466)
ผู้เสียชีวิต > พฤศจิกายน

6 พฤศจิกายน – หม่อมเจ้าสุภัทรดิศ ดิศกุล (ประสูติ พ.ศ. 2466)
7 พฤศจิกายน – หม่อมหลวงจิรายุ นพวงศ์ องคมนตรี (เกิด พ.ศ. 2455)
8 พฤศจิกายน – เทียนชัย สมยาประเสริฐ นักร้อง (เกิด พ.ศ. 2477)
11 พฤศจิกายน – แสวง ธีระสวัสดิ์ อดีตอธิบดีกรมตำรวจ (เกิด พ.ศ. 2474)
17 พฤศจิกายน – จิตรพล ณ ลำปาง นักการเมือง (เกิด พ.ศ. 2462)
20 พฤศจิกายน – สมเด็จพระวันรัต (นิรันตร์ นิรนฺตโร) พระราชาคณะ (เกิด พ.ศ. 2458)
ผู้เสียชีวิต > ธันวาคม

7 ธันวาคม – รังสี ทัศนพยัคฆ์ ผู้กำกับการแสดง (เกิด พ.ศ. 2469)
8 ธันวาคม – ดวงกมล ลิ่มเจริญ นักแสดง (เกิด พ.ศ. 2507)
21 ธันวาคม - เจ้าเครือแก้ว ณ เชียงใหม่ ศิลปินแห่งชาติ (ประสูติ พ.ศ. 2456)
22 ธันวาคม - ยิ่งพันธ์ มนะสิการ นักการเมือง (เกิด พ.ศ. 2480)
23 ธันวาคม
เกรียงศักดิ์ ชมะนันทน์ นายกรัฐมนตรีคนที่ 15 (เกิด พ.ศ. 2460)
เฉลียว วัชรพุกก์ นักการเมือง (เกิด พ.ศ. 2464)
วิลาศ มณีวัต นักเขียน (เกิด พ.ศ. 2467)
ผู้เสียชีวิต > ไม่ทราบวัน

สุมณีนงเยาว์ วินิจฉัยกุล อดีตหม่อมเจ้า (ประสูติ พ.ศ. 2452)
วิวัฒน์ มิลินทจินดา นักฟุตบอล (เกิด พ.ศ. 2465)
อนงค์ อัชชวัฒนา นางงาม (เกิด พ.ศ. 2478)
การเวก เสียงทอง

สำหรับความหมายอื่น ดู การเวก
| การะเวก เสียงทอง |
| --- | --- |
ชื่อเกิด: ธงชัย แสงยุนนท์
ที่เกิด: จังหวัดนครปฐม
แนวเพลง: ลูกทุ่ง
อาชีพ: นักร้อง
การะเวก เสียงทอง เป็นนักร้องลูกทุ่งชายยุคเก่า ที่มีน้ำเสียงไพเราะ และโด่งดังอย่างมากจากเพลง "อำนาจดวงตา"
ประวัติ

การะเวก เสียงทอง มีชื่อจริงว่า "ธงชัย แสงยุนนท์" เกิดวันอังคาร ที่ 4 พฤษภาคม พ.ศ. 2482 ปีเถาะ เกิดที่ตำบลพระปฐมเจดีย์ อำเภอเมืองนครปฐม จังหวัดนครปฐม (แถววัดไผ่ล้อม) คุณพ่อชื่อ ทับ คุณแม่ชื่อ จำรัส แสงยุนนท์ พี่น้องทั้งหมด 4 คน เขาเป็นคนที่ 3 แต่น้องสาวเสียชีวิตตั้งแต่ยังเล็ก (ปัจจุบันเสียชีวิตหมดแล้ว) ครอบครัวลำบากยากจนอย่างมาก
จนเมื่อ พ.ศ. 2485 น้ำท่วมใหญ่ย้ายมาอยู่ ประตูน้ำวังสระปทุม เขตปทุมวัน โดยคุณพ่อยึดอาชีพเป็นนักปั่นสามล้อรับจ้าง ธงชัยจึงได้เข้าเรียนชั้นประถมศึกษาปีที่ 1 ที่โรงเรียนเฉลิมโลก เขตราชเทวี แต่เรียนอยู่ที่นั้นได้แค่ปีเดียว เพราะเกิดสงครามมหาเอเชียบูรพา นักการเมืองที่เป็นกลุ่มทุนของผู้ประกอบอาชีพปั่นสามล้อ ได้รวบรวมให้ผู้ประกอบอาชีพปั่นสามล้อทั้งหมดมารวมกันอยู่ที่สนามม้านางเลิ้งที่เดียว ธงชัยจึงได้ย้ายมาเรียนต่อชั้นประถมศึกษาปีที่ 2 ที่โรงเรียนวัดญวนสะพานขาว (ปัจจุบันคือ วัดสมณานัมบริหาร) แต่พอจบชั้น ป.2 ก็ไม่ได้เรียนต่อ เนื่องจากประสบปัญหาเศรษฐกิจทางครอบครัว
ตั้งแต่อายุ 9 ขวบ เขาจำต้องออกมาทำงานเพื่อช่วยพ่อแม่หาเงินมาจุนเจือครอบครัว โดยขายโปรแกรมม้า และมาเป็นผู้ช่วยนักกอล์ฟ (แคดดี้) ที่สนามกอล์ฟดุสิตในพระบรมราชูปถัมภ์ เขตดุสิต กรุงเทพฯ ทำอยู่ได้ 3 ปีก็ออก
ปี พ.ศ.2495 อายุประมาณ 13-14 ปี ก็ไปเป็นกระเป๋ารถเมล์พีระ สีฟ้า สาย 16 ของพระองค์เจ้าพีระพงศ์ภาณุเดช วิ่งระหว่างเตาปูน ถึง สุรวงศ์ โดยธงชัยทำงานเป็นกระเป๋ารถเมล์พีระอยู่ได้ประมาณ 3 ปีก็ลาออก
จากนั้น จึงเริ่มไปฝึกเล่นลิเกกับโต้โผลิเกชื่อดัง หลังจากฝึกเล่นลิเกไปได้ระยะหนึ่ง ธงชัยได้คิดจะหาอาชีพเสริมอีก เนื่องจากเขาเป็นคนที่มีรูปร่างบึกบึน เพื่อนจึงแนะนำให้ไปเป็นนักมวย เพื่อจะได้มีเงินมาเลี้ยงชีพในระหว่างที่ฝึกเล่นลิเก เขาจึงได้หันไปเป็นนักมวย ตอนนั้นธงชัยฝึกเล่นลิเกไปด้วย กลางคืนก็เป็นนักมวย แพ้บ้างชนะบ้าง สลับกันไป แต่ก็พอมีเงินประทังชีวิต หากว่างเว้นจากงานลิเกและชกมวย ธงชัยก็หันไปประกวดร้องตามงานวัดต่าง ๆ บ้าง
ปี พ.ศ.2502 ธงชัยอายุครบ 20 ปีบริบูรณ์ (ย่างเข้าสู่ 21 ปี) ครบเกณฑ์ทหารตามข้อกำหนด จึงไปเกณฑ์ทหารและจับได้ใบแดง ถูกส่งตัวสังกัดกรมช่างอากาศโยธิน เป็นทหารรับใช้ชาติอยู่ 2 ปี แต่ในระหว่างเป็นทหารนั้น ธงชัยก็ยังไปสมัครร้องเพลงประกวดงานวัดอยู่บ่อยครั้ง ไม่ว่าจะเป็นวัดอินทร์บางขุนพรหม, วัดจางวางดิษฐ์(วรจักร), วัดหัวลำโพง(สามย่าน), วัดสระเกศ(ภูเขาทอง), วัดใหม่พิเรนทร์ โพธิ์สามต้น, วัดหนัง ฝั่งธน ผู้บังคับบัญชาก็ส่งเสริม เพราะเห็นว่าเสียงดี นอกจากเป็นนักร้องประกวดแล้ว ธงชัยก็ยังเป็นนักมวยประจำหน่วยทหารด้วย โดยใช้ชื่อการเป็นนักมวยว่า เพชรน้อย ลูกอากาศโยธิน
เข้าวงการ

เมื่อประมาณ ปี พ.ศ. 2503 วงดนตรีสมานมิตร เกิดกำแพง มาเปิดการแสดงที่วัดไผ่ตันและก็จัดให้มีการประกวดร้องเพลงซึ่งธงชัยก็ได้ขึ้นประกวดด้วย จนผ่านเข้ารอบไปชิงชนะเลิศในคืนสุดท้าย โดยสมานมิตรนั้นอยากได้นักร้องใหม่เข้าสังกัดวง จึงได้ประกวดรอบชิงชนะเลิศในนามวงดนตรีสมานมิตร เกิดกำแพง จนเหลือนักร้องสองคนสุดท้ายที่มีคะแนนสูสีกัน คนหนึ่งคือ ธงชัย ส่วนอีกคนเป็นนักร้องเจ้าถิ่น กรรมการซึ่งประกอบด้วย พีระ ตรีบุปผา, ชาญชัย บัวบังศร และสมานมิตร ก็ยากที่จะให้ใครชนะ จึงให้ทั้ง 2 คนขึ้นร้องอีกคนละเพลง โดยใช้เสียงคนดูหน้าเวทีตัดสิน ผลปรากฏว่าธงชัยได้รับเสียงปรบมือกึกก้องไปทั้งหน้าเวทีแบบขาดลอย ธงชัยจึงชนะเลิศในคืนนั้น สมานมิตร เกิดกำแพง จึงรับไว้เป็นนักร้องในวง แต่รอให้ปลดประจำการเสียก่อนแล้วค่อยไปรายงานตัว
ปี พ.ศ.2504 ธงชัยก็ปลดเกณฑ์เป็นทหารกองประจำการ หลังจากกลับไปอยู่บ้านพักหนึ่ง ก็เดินทางไปรายตัวเข้าเป็นนักร้องประจำวงดนตรีสมานมิตร เกิดกำแพง ธงชัยได้เป็นนักร้องเดินสายอยู่กับวงดนตรีสมานมิตร เกิดกำแพง ตั้งแต่บัดนั้น
สมานมิตรเห็นว่าธงชัยมีเสียงใสไพเราะ ร้องเพลงแนวลิเกก็ไพเราะไม่แพ้ไพรวัลย์ ลูกเพชร เสียงดุจดังนกการะเวก สมานมิตร เกิดกำแพงจึงตั้งชื่อการเป็นนักร้องให้ว่า การะเวก เสียงทอง และได้แต่งเพลงเพลงให้ร้องบันทึกเสียงเพลงแรก ในเพลง มิตรเพลงคนจน และต่อด้วยเพลง พ่อหม้ายเมียทิ้ง แต่มาดังจริง ๆ ในเพลงที่ 3 คือ อำนาจดวงตา เป็นเพลงแนวลิเกที่ถนัด ต่อมาสมานมิตรก็แต่งเพลงแนวลิเกให้ร้องอีกหลายเพลง เช่น เสน่ห์รอยยิ้ม, การะเวกเสกมนต์, คลีโอพัตราในฝัน, สาลิกาลิ้นทอง, คนหลายเมีย, เตือนใจหญิง, สิ้นเวรกันที ฯลฯ รวมเพลงที่ร้องบันทึกเสียงทั้งหมด ประมาณ 40 – 50 เพลง
ดูแลกาเหว่า เสียงทอง

การะเวก เสียงทอง เป็นนักร้องอยู่วงดนตรีสมานมิตร เกิดกำแพง ร่วมรุ่นกับ ปทุมทิพย์ บัวตะมะ, อัศวิน เกิดกำแพง, สมจิตร กิจกำธร, วินัย วรนารถ ต่อมาก็มี แก้ว เบญจกาย, ยุพิน แพรทอง, เอส.เค. เกิดกำแพง (กำแพง พิมพ์ใจ), กาเหว่า เสียงทอง โดยเฉพาะ กาเหว่า เสียงทอง หัวหน้าวงมอบหมายให้เขาเป็นผู้ดูแล ชื่อ กาเหว่า เสียงทอง เขาและปทุมทิพย์ บัวตะมะ ช่วยกันตั้งให้ เข้ามาอยู่วงใหม่ ๆ กาเหว่า เสียงทอง ร้องเพลงล่มหน้าเวที จนหัวหน้าวงไม่ให้ร้องอีกเลย การะเวกก็พยามแก้ปัญหา คอยพูดขอโอกาสจากหัวหน้าวง จนกระทั่งสมานมิตรให้โอกาสเพราะเกรงใจการะเวก กาเหว่าจึงได้ร้องเพลงหน้าเวทีอีกครั้งที่กว๊านพะเยา และก็ไม่ทำให้ทั้งหัวหน้าวงและการะเวกผู้ฝึกสอนต้องผิดหวัง เมื่อกาเหว่าร้องเพลง สามปีที่ไร้นาง (ของไวพจน์ เพชรสุพรรณ) ได้เฉียบขาดจนได้รับเสียงปรบมือกึกก้องหน้าเวที สมานมิตรจึงให้ความไว้วางใจให้ร้องเพลงหน้าเวทีตลอดมา กาเหว่าจึงรักและนับถือการะเวก เสียงทอง เหมือนพี่น้องร่วมท้องเดียวกัน